শাহরাস্তিতে সড়ক দুর্ঘটনায় মোটরসাইকেল আরোহী এনজিও কর্মী মারা গেছেন। গতকাল ৩০ জুন দুপুরে উপজেলার বিজয়পুর এলাকায় এ দুর্ঘটনা ঘটে। ঘটনার বিবরণে জানা যায়, ব্যুরো বাংলাদেশ শাহরাস্তি উপজেলার মাঠকর্মী সেলিম হোসেন (৩০) অফিসের কাজে বিজয়পুর এলাকা দিয়ে যাওয়ার পথে বিপরীত দিক থেকে আসা হাইড্রোলিক ট্রাকের সঙ্গে মুখোমুখি সংঘর্ষ ঘটে। এতে ঘটনাস্থলেই তিনি মারা যান। সংবাদ পেয়ে পুলিশ ঘটনাস্থল থেকে তার মরদেহ উদ্ধার করে থানায় নিয়ে আসে।
জানা যায়, টাঙ্গাইল জেলার ভুয়াপুর উপজেলার ফলদা গ্রামের বাহাজ উদ্দিনের ছেলে সেলিম হোসেন। গতকাল সন্ধ্যায় পুলিশের অনুমতি দিয়ে তার মরদেহ টাঙ্গাইল জেলার ভুয়াপুর উপজেলার উদ্দেশ্যে নিয়ে যাওয়া হয়।
৬৯১২৬৫